钦定古今图书集成/方舆汇编/边裔典/第125卷 > 隋
## 钦定古今图书集成/方舆汇编/边裔典/第125卷 > 隋

### 文帝开皇二十年晋王广大破铁勒部

按《隋书文帝本纪》不载。按《铁勒本传》：“铁勒之先，匈
奴之苖裔也，种类最多。自西海之东，依据山谷，往往
不绝。独洛河北，有仆骨、同罗、韦纥、拔也古、覆罗，并号
俟斤、蒙陈、吐如、纥斯、结、浑、斛薛等诸姓，胜兵可二万。
伊吾以西，焉耆之北，傍白山，则有契弊、薄落职、乙咥、
苏婆、郍曷、鸟讙、纥骨也咥、于、尼讙等，胜兵可二万。金
山”西南有薛延陀、咥勒儿、十槃达契等一万馀兵。康
国北，傍阿得水，则有诃咥曷。拨忽比、千具海曷比
悉何养苏、拔也未渴达等有三万许兵，得嶷海东西
有苏路羯、三索、咽蔑、促隆忽等诸姓八千馀。拂菻东
则有恩屈、阿兰、北褥、九离伏嗢昏等近二万人。北海
南则都波等，虽姓氏各别，总谓为“铁勒”，并无君长，分
属东西两突厥，居无恒所，随水草流移。人性凶忍，善
于骑射，贪婪尤甚，以寇抄为生。近西边者颇为艺植，
多牛羊而少马。自突厥有国，东西征讨，皆资其用，以
制北荒。开皇末，晋王讳北征纳民，大破步迦可汗，铁
勒于是分散。

### 炀帝大业元年突厥处罗可汗击铁勒

按《隋书炀帝本纪》，不载。按《铁勒本传》：“大业元年，突
厥处罗可汗击铁勒诸部，厚税敛其物，又猜忌薛延
陀等，恐为变，遂集其魁帅数百人尽诛之。由是一时
反叛，拒处罗，遂立俟利发俟斤契弊歌楞为易勿真
莫何可汗，居贪污山，复立薛延陀内俟斤字也咥为
小可汗。处罗可汗既败，莫何可汗始大。莫何勇毅绝
伦”，甚得众心，为邻国所惮，伊吾、高昌、《焉耆》诸国悉附
之。其俗大抵与突厥同，唯丈夫婚毕，便就妻家，待产
乳男女，然后归舍，死者埋殡之，此其异也。

《大业》三年，铁勒遣使贡方物。

按：《隋书炀帝本纪》不载。按《铁勒本传》：“大业三年遣
使贡方物，自是不绝”云。